ഫാത്തിമ സന ​​ഷെയ്ഖ്

ഫാത്തിമ സന ​​ഷെയ്ഖ് (ജനനം 11 ജനുവരി 1992) [മികച്ച ഉറവിടം ആവശ്യമാണ്] ഹിന്ദി സിനിമകളിൽ അഭിനയിക്കുന്ന ഒരു ഇന്ത്യൻ നടിയാണ്. അവർ ചാച്ചി 420 (1997), വൺ 2 കാ 4 (2001) തുടങ്ങിയ ചിത്രങ്ങളിൽ ശൈഖ് ബാലതാരമായി അഭിനയിച്ചിട്ടുണ്ട്. 2016-ൽ ഏറ്റവും കൂടുതൽ വരുമാനം നേടിയ കായിക ചിത്രമായ ദംഗലിൽ അവർ ഗുസ്തിക്കാരി ഗീത ഫോഗട്ടിനെ അവതരിപ്പിച്ചിരുന്നു. അതിനുശേഷം അവർ ലുഡോ (2020), അജീബ് ദസ്താൻസ് (2021), മോഡേൺ ലവ് മുംബൈ (2022) എന്നീ സ്ട്രീമിംഗ് പ്രോജക്ടുകളിൽ അഭിനയിച്ചു. കൂടാതെ സാം ബഹാദൂർ (2023) എന്ന ജീവചരിത്ര നാടകത്തിൽ അവർ ഇന്ദിരാഗാന്ധിയെ അവതരിപ്പിച്ചു.
ആദ്യകാലവും വ്യക്തിജീവിതവും
1992 ജനുവരി 11 ന് മുംബൈയിലാണ് ഫാത്തിമ സന ​​ഷെയ്ഖ് ജനിച്ചത്. അവരുടെ അമ്മ രാജ് തബസ്സ് ശ്രീനഗർ സ്വദേശിയും അച്ഛൻ വിപിൻ ശർമ്മ ജമ്മു സ്വദേശിയുമാണ്. അവരുടെ അച്ഛൻ ഹിന്ദുവും അമ്മ മുസ്ലീവുമായതിനാൽ വളർന്നപ്പോൾ ഷെയ്ഖ് നിരീശ്വരവാദിയായി. അഭിനേത്രിയാകുന്നതിന് മുമ്പ് അവർക്ക് ഫോട്ടോഗ്രാഫിയിൽ പരിചയമുണ്ടായിരുന്നു.

കരിയർ
ചാച്ചി 420 , വൺ 2 കാ 4 എന്നിവയിൽ ബാലതാരമായാണ് ഷെയ്ഖ് തൻ്റെ കരിയർ ആരംഭിച്ചത്. വർഷങ്ങൾക്ക് ശേഷം 2009 ൽ ജർമ്മനിയിലെ സ്റ്റട്ട്ഗാർട്ടിൽ നടന്ന "ബോളിവുഡ് ആൻഡ് ബിയോണ്ട്" ഫെസ്റ്റിവലിൽ "ദ ജർമ്മൻ സ്റ്റാർ ഓഫ് ഇന്ത്യ അവാർഡ്" നേടിയ ഇന്ത്യൻ നാടക ചിത്രമായ തഹാൻ എന്ന ചിത്രത്തിൽ സോയയായി അവർ അഭിനയിച്ചിരുന്നു.

നിതേഷ് തിവാരിയുടെ ജീവചരിത്ര സ്പോർട്സ് ചിത്രമായ ദംഗലിലേക്ക് അതുവരെ അഭിനയിച്ചിട്ടില്ലാത്ത സന്യ മൽഹോത്രയ്‌ക്കൊപ്പം ഷെയ്ഖും തിരഞ്ഞെടുക്കപ്പെട്ടു. ഈ ചലച്ചിത്രത്തിൽ ഗീത ഫോഗട്ടിനെ അവതരിപ്പിക്കാൻ ഷെയ്ഖിനെ തിരഞ്ഞെടുത്തു. തൻ്റെ റോളിനായി തയ്യാറെടുക്കാൻ "ഗുസ്തിക്കാർ എങ്ങനെ നീങ്ങുന്നു എന്നും  നടക്കുന്നു എന്നും അവരുടെ ശരീരഭാഷ" എന്നിവ മനസ്സിലാക്കാൻ അവർ ഗുസ്തിയുമായി ബന്ധപ്പെട്ട നിരവധി വീഡിയോകൾ കണ്ടിരുന്നു. മൽഹോത്രയും ഷെയ്ഖും തിവാരി, ആമിർ ഖാൻ എന്നിവർക്കൊപ്പം അഞ്ച് റൗണ്ട് ഓഡിഷനുകൾ, ശാരീരിക പരിശീലനം, വർക്ക്ഷോപ്പുകൾ എന്നിവയിലൂടെ കടന്നുപോയി. പരിശീലകനും മുൻ ഗുസ്തി താരവുമായ കൃപാ ശങ്കർ പട്ടേൽ ബിഷ്‌ണോയിയാണ് അവരെ പരിശീലിപ്പിച്ചത്. 2016-ൽ പുറത്തിറങ്ങിയ ദംഗൽ നിരൂപക പ്രശംസ നേടുകയും ലോകമെമ്പാടുമുള്ള ₹ 2,000 കോടി (US$250 ദശലക്ഷം) വരുമാനത്തോടെ എക്കാലത്തെയും ഉയർന്ന വരുമാനം നേടിയ ഇന്ത്യൻ ചിത്രമായി മാറുകയും ചെയ്തു.

ഇതിഹാസ ആക്ഷൻ-അഡ്വഞ്ചർ ചിത്രമായ തഗ്‌സ് ഓഫ് ഹിന്ദുസ്ഥാനിൽ അവർ സഫീറ ബെയ്ഗ് എന്ന പോരാളി-അമ്പെയ്ത്ത്ക്കാരിയായ തഗ്ഗായി അഭിനയിച്ചു. തമിഴ് ചിത്രം അരുവിയുടെ ഹിന്ദി റീമേക്കിലാണ് ഷെയ്ഖ് ഇപ്പോൾ അഭിനയിക്കുന്നത്. അപ്‌ലാസ് എൻ്റർടെയ്ൻമെൻ്റാണ് ചലച്ചിത്രത്തിന്റെ ഹിന്ദി പതിപ്പ് നിർമ്മിക്കുന്നത്. മേഘ്‌ന ഗുൽസാർ സംവിധാനം ചെയ്‌ത സാം മനേക്ഷയുടെ ജീവചരിത്രത്തെ അടിസ്ഥാനമാക്കിയുള്ള സാം ബഹാദൂർ (2023) എന്ന ചിത്രത്തിൽ വിക്കി കൗശൽ , സന്യ മൽഹോത്ര എന്നിവർക്കൊപ്പം ഇന്ദിരാഗാന്ധിയായി ഷെയ്ഖും അഭിനയിക്കും.

മാധ്യമങ്ങൾ
2020-ൽ ദ ടൈംസ് മോസ്റ്റ് ഡിസൈറബിൾ വുമണിൽ ഷെയ്ഖ് 48-ാം സ്ഥാനത്തായിരുന്നു.

ബാഹ്യ ലിങ്കുകൾ



അവലംബം

വർഗ്ഗം:1992-ൽ ജനിച്ചവർ
വർഗ്ഗം:ജനുവരി 11-ന് ജനിച്ചവർ